Pellon Betoni Oy purjehtii myötätuulessa - Meän Tornionlaakso
Pellon Betoni Oy purjehtii myötätuulessa
30.11.2017 06:00 Kari Kaulanen
Juha Tervahauta ja Lasse Sunila vaihtavat ajatuksia paitsi työasioista myös hirvenpyynnistä, naapuriseurojen miehiä kun ovat.
PELLO – Kuusikymmentäkolme vuotta on kulunut siitä, kun Raumalta Pelloon tullut Hannes Sunila aloitti kaivonrenkaiden sekä katto- ja rakennustiilien valmistuksen Pellossa. Vuonna 1986 yritys alkoi valmistaa betonielementtejä.
Nyt Pellon Betoni Oy:tä johtaa Hanneksen poika Lasse Sunila, joka otti vetovastuun vuonna 1989. Vuotta aiemmin hän oli perustanut kuljetusliikkeen ja ostanut kuljetuskaluston isältään. Kuljetus Sunila Oy toimii edelleen ja suorittaa vaihtolavakuljetuksia sekä toimittaa soraa ja murskeita. Valmisbetonin menekki oli kovimmillaan 1980-luvun lopulla ja seuraavan vuosikymmenen alussa. Betonia vietiin erityisesti tunturikeskuksiin ja aina Enontekiölle asti. Valmisbetonin tekemisestä luovuttiin, kun rakentaminen hiipui 1990-luvulla.
Sen jälkeen betonielementit ovat olleet Pellon Betoni Oy:n päätuote. Niitä valmistetaan Orajärvelle rakennetussa elementtitehtaassa. Sitä laajennettiin vuosina 2005–2006 kahdella tuhannella neliöllä. Samalla uusittiin elementtien valmistuskalusto muun muassa viidellä elementtipöydällä sekä 12,5 tonnin ja 16 tonnin hallinostureilla.
Lue lisää Meän Tornionlakson sivulta 10.